钦定古今图书集成/明伦汇编/官常典/第716卷 > 江子一〈弟子四 子五〉
## 钦定古今图书集成/明伦汇编/官常典/第716卷 > 江子一〈弟子四 子五〉

按《梁书》本传：“子一，字元贞，济阳考城人，晋散骑常侍
统之七世孙也。父法成，天监中奉朝请。子一少好学，
有志操，以家贫阙养，因蔬食终身。起家王国侍郎、朝
请，启求观书秘阁，高祖许之，有敕直华林省。其姑夫
右卫将军朱异，权要当朝，休下之日，宾客辐凑，子一
未尝造门。其高洁如此。稍迁尚书仪曹郎，出为遂昌”、
曲阿令，皆著美绩。除通直散骑侍郎，出为戎昭将军、
南津校尉。弟子四，历尚书金部郎。大同初，迁右丞。兄
弟性并刚烈，子四自右丞上封事，极言得失，高祖甚
善之，诏尚书详择施行焉。左民郎沈炯、少府丞顾玙
尝奏事不允，高祖厉色呵责之。子四乃趋前代炯等
对，言甚激切。高祖怒呼缚之，子四据地不受，高祖怒
亦止，乃释之，犹坐免职。及侯景反，攻陷历阳，自横江将渡，子一帅舟师千馀人于下流欲邀之。其副董桃
生家在江北，因与其党散走，子一乃退还南洲，复收
馀众，步道赴京师，贼亦寻至。子一启太宗云：“贼围未
合，犹可出荡，若营栅一固，无所用武，请与其弟子四、
子五帅所领百馀人”开承明门挑贼，许之。子一乃身
先士卒，抽戈独进，群贼夹攻之，从者莫敢继。子四、子
五见事急，相引赴贼，并见害。诏曰：“故戎昭将军、通直
散骑侍郎、南津校尉江子一，前尚书右丞江子四东
宫直殿主帅。子五祸故有闻，良以矜恻，死事加等，抑
惟旧章。可赠子一给事黄门侍郎，子四中书侍郎，子
五散”骑侍郎。侯景平，世祖又追赠子一，侍中，谥“义”子
子四，黄门侍郎，谥“毅”子子五，中书侍郎，谥“烈”子子一，
《续黄图》及班固九品，并辞赋文章数十篇行于世。